एबसुवा गोसोखां बिलाइनि गेजेरजों लक्ष्मी तामुलीखौ गोख्रै ट्रान्सफार खालामनाय सरका नार्जारी आरो गनेश नार्जारिखौ बुथारनायनि सायाव नायबिजिरनाय,पुलिसनि उदखारखौ होबथानाय आरो बुथार जानाय नखराव  50,000  हाजार रां खहा सुफुंनायनि थाखाय दाबि दैखांनाय जादोंमोन ।एबसुवा बे सानखालि थाखोनिफ्राय आनज्रायनानै गोसोम बेज गानो आरो गोसोम फिरफिला बिरहोनाय जादोंमोन ।बरʼ साख्रियावला आफादनि जोनोमइंराजि  1987  माइथायनि मार्स दाननि  2  अक्तनिफ्राय दुलाराय बरʼ फरायसा आफादा आसामनि गेजेरावनो आसामखौ  50  % खोन्दो बाहागोआव बुखावनानै साहा भुटान सिमनानिफ्राय खोलाहा बुर्लुंबुथुर दैमासिम आरो सानजाहा सदियानिफ्राय सोनाबहा सनकष,सोनाब बांगनि सिमनासिम बडʼलेण्ड मुंनि दरसे आलादा गोदान हादर दानायनि हाबाफारि लानानै गाव हारसिङै सोमावसारनायनि उनाव सोमावसारनायखौ गोरा - गोख्रों आरो आबुं महर होनो राफोद खालामनो थाखाय सोमावसारनायखौ दैदेनलांनो हानाय बादि थांखि लानानै आसामनि दुलाराय बरʼ साख्रियावलाफोरखौ राङारि बिथिङाव मदद होनो लोगोसे गोख्रों आफाद दानो खावलायहरो ।